V Bratislave, dňa 01.02.2023

**Výzva na predloženie cenovej ponuky**

1. **Identifikácia obstarávateľa zákazky**

### Názov: **R & D MOLD MACHINING s. r. o.**

Sídlo: Orlové 359, 017 01 Považská Bystrica

### Štatutárny orgán/štatutár: Ing. Richard Gardian, konateľ

### IČO: 44 517 751

### IČ DPH: SK2022730919

### Kontaktná osoba: Mgr. Kristína Chlebanová – kchlebanova@radmold.sk

1. **Vymedzenie predmetu zákazky**
	1. Predmetom zákazky s názvom „**Nákup meracieho súradnicového stroja**“ je obstaranie 1ks tovaru – 5-osové CMM meracie zariadenie s dotykovo-skenovacou sondou (ďalej len „**Predmet zákazky**“).
	2. Predmet zákazky vrátane min. technických požiadaviek je bližšie špecifikovaný v Prílohe č. 1 – *Opis predmetu zákazky* tejto Výzvy.
	3. Predmet zákazky má byť z časti financovaný formou nenávratného finančného príspevku z Európskeho fondu regionálneho rozvoja, Operačného programu Integrovaná infraštruktúra (ďalej len „**Poskytovateľ NFP**“) v rámci projektu „Technologická inovácia procesu výroby a produktov optických vstrekovacích foriem“, kód projektu 313012CRX6.
	4. Maximálna výška finančných prostriedkov vyhradených na predmetnú zákazku je 309 035,33 EUR bez DPH.
2. **Miesto A lehota dodania**
	1. Miesto dodania: R & D MOLD MACHINING s. r. o., Orlové 359, 017 01 Považská Bystrica
	2. Lehota dodania: najneskôr **do 8 mesiacov od vystavenia objednávky**, pričom objednávka bude vystavená najneskôr do 7 pracovných dní odo dňa nadobudnutia účinnosti kúpnej zmluvy.
3. **Podmienky predkladania cenových ponúk**
	1. Cenová ponuka bude vypracovaná formou vyplnenej Prílohy č. 1 tejto Výzvy – Opis predmetu zákazky.
	2. Cenovú ponuku je potrebné predložiť elektronicky na e-mailovú adresu: kchlebanova@radmold.sk
	3. Cenovú ponuku je potrebné doručiť najneskôr **do: 15.02.2023 do 18:00 hod.**
	4. Uchádzač môže Cenovú ponuku vziať späť alebo zmeniť najneskôr do termínu predkladania ponúk uvedeného v bode 4.3 tejto Výzvy.
4. **Spôsob určenia ceny**
	1. Cenová ponuka musí byť konečná a musí zahŕňať všetky náklady nevyhnutné na riadne dodanie a sfunkčnenie Predmetu zákazky vrátane všetkých ciel a daňových poplatkov ako aj nákladov na odstraňovanie vád v záručnej lehote.
	2. Uchádzač v Cenovej ponuke uvedie celkovú cenu za dodanie Predmetu zákazky v Prílohe č. 1 Opis predmetu zákazky tejto Výzvy v štruktúre:
		1. cena v EUR bez DPH;
		2. výška DPH v EUR;
		3. cena v EUR vrátane DPH.

(v prípade ak uchádzač nie je platiteľom DPH, uvedie túto skutočnosť v ponuke).

* 1. Uchádzačom navrhovaná zmluvná cena bude vyjadrená v mene EUR. Cena musí byť vyjadrená ako kladné číslo zaokrúhlené na maximálne dve desatinné miesta.
1. **Podmienky účasti**
	1. Tohto Prieskumu trhu sa môže zúčastniť len ten, kto spĺňa nasledovné podmienky účasti:
		1. **Oprávnenie dodávať tovar, ktorý zodpovedá Predmetu zákazky**

Podmienka účasti bude overená zo strany obstarávateľa zákazky vo verejne dostupných zdrojoch (Živnostenský register SR, Obchodný register SR). V prípade, že ponuku predkladá zahraničný uchádzač, je potrebné preukázať túto podmienku relevantným spôsobom (vo forme scanu originálu dokumentu preukazujúceho oprávnenie dodávať tovar).

6.1.2 **Nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu**

 Splnenie podmienky bude overené zo strany obstarávateľa zákazky vo verejne dostupnom zdroji (stránka Úradu pre verejné obstarávanie).

1. **Obsah a záväznosť Cenovej ponuky**
	1. Lehota viazanosti ponúk: **31.08.2023.**
	2. **Súčasťou Cenovej ponuky musí byť:**

a) **predloženie vyplnenej prílohy č.1 – Opis predmetu zákazky**, ktorá obsahuje Identifikáciu uchádzača, uvedenie ceny za celý Predmet zákazky tak, ako je to vymedzené v bode 5 tejto Výzvy a z ktorej bude vyplývať splnenie všetkých požadovaných min. technických požiadaviek vrátane uvedenia výrobcu a typového označenia ponúkaného logického celku. Pri číselných hodnotách parametrov je potrebné uviesť konkrétne hodnoty ponúkaného logického celku, pri ostatných sa za splnenie bude považovať hodnota áno.

b) **doklad o oprávnení dodávať tovar** v zmysle bodu 6.1.1 tejto Výzvy (relevantné len v prípade predkladateľa cenovej ponuky zo zahraničia).

* 1. **Dokument uvedený:**
* **v bode 7.2 a)** musí byť doručený vo forme **vyplnenej tabuľky .xls (MS Excel) a aj ako scan dokumentu vo formáte .pdf podpísaného osobou,** resp. osobami oprávnenými konať v mene uchádzača**;**
* **v bode 7.2 b)** musí byť doručený **vo forme scanu originálu dokumentu preukazujúceho oprávnenie dodávať tovar,** ktorý tvorí predmet zákazky, napr. scan aktuálneho výpisu z Obchodného registra použiteľného na práve úkony (relevantné len ak je predkladateľ cenovej ponuky zo zahraničia).
	1. Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľom v tejto Výzve.
1. **Uzavretie zmluvy a obchodné podmienky**
	1. Medzi úspešným uchádzačom a obstarávateľom bude uzavretá kúpna zmluva uzatvorená podľa zákona č. 513/1991 Zb., Obchodný zákonník v platnom znení (ďalej len „**Zmluva**“). Vzor Zmluvy tvorí Prílohu č. 2 tejto Výzvy.
	2. Úspešný uchádzač bude v rámci oznámenia o výsledku vyhodnotenia ponúk požiadaný na doplnenie chýbajúcich údajov Zmluvy (uvedených v prílohe č. 2 tejto Výzvy označených ako *„doplní uchádzač“* v súlade s predloženou cenovou ponukou) a vyzvaný k podpisu Zmluvy.
	3. Zmluva bude uzavretá podľa podmienok vymedzených v tejto Výzve, predloženej Cenovej ponuke úspešného uchádzača a obvyklých podmienok stanovených Obchodným zákonníkom, ako aj ďalšími právnymi predpismi realizácie predmetu zákazky.
2. **KRiTÉRIa HodnoteniA ponúk**
	1. Cenové ponuky budú vyhodnotené len na základe kritéria - **najnižšia ponúkaná cena v EUR bez DPH** určená v súlade s ustanovením bodu 5 tejto Výzvy.
	2. Základnou zásadou posudzovania cien ponúknutých uchádzačmi je posudzovanie celkovej ceny za celý Predmet zákazky.
	3. Cenová ponuka s najnižšou cenou v EUR bez DPH bude vyhodnotená ako úspešná.
	4. Každému uchádzačovi bude doručené oznámenie o výsledku vyhodnotenia ponúk prostredníctvom e-mailu na adresu, z ktorej bola doručená cenová ponuka.
3. **Hodnotenie ponúk**
	1. Ak bola predložená viac ako jedna ponuka, obstarávateľ vyhodnotí splnenie požiadaviek na Predmet zákazky a splnenie podmienok účasti po vyhodnotení ponúk na základe kritériá na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na Predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal všetky podmienky účasti a požiadavky na Predmet zákazky.
4. **Ďalšie podmienky**
	1. Obstarávateľ neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Úspešný uchádzač v zmluve na Predmet zákazky najneskôr v čase jej uzatvorenia uvedie údaje o všetkých takýchto známych subdodávateľoch, údaje o osobe oprávnenej konať za takého subdodávateľa v rozsahu meno a priezvisko, adresa pobytu, dátum narodenia.

* 1. Cenová ponuka musí byť predložená v slovenskom alebo českom jazyku. V prípade ak je ponuka predložená v inom jazyku, je potrebné predložiť aj preklad cenovej ponuky do slovenského jazyka.
	2. Obstarávateľ môže zrušiť použitý postup zadávania zákazky, ak
		1. ani jeden uchádzač nesplnil podmienky uvedené vo výzve na predkladanie ponúk,
		2. sa zmenili okolnosti, za ktorých sa vyhlásilo obstarávanie.
	3. Obstarávateľ osobitne upozorňuje, že za zmenu okolností, za ktorých sa vyhlásil Prieskum trhu sa bude považovať situácia, že dôjde k akejkoľvek forme straty možnosti financovania Predmetu zákazky z finančných prostriedkov v rámci Operačného programu Integrovaná infraštruktúra.
	4. Uchádzači znášajú všetky náklady súvisiace s vypracovaním svojej Cenovej ponuky.

Prílohy:

1. Opis predmetu zákazky

2. návrh Kúpnej zmluvy